हिमाचल में 13050 फीट की ऊंचाई पर रोहतांग दर्रा बहाल, 7 महीने बाद दौड़ेंगी गाड़ियां
Himachal Rohtang Pass Restored; हिमाचल में मनाली व लाहौल घूमने के इच्छुक और बर्फ देखने के शौकीन लोग बेसब्री से रोहतांग दर्रा बहाल होने का इंतजार कर रहे थे। ऐसे लोगों के लिए राहत भरी खबर है। सीमा सड़क संगठन (BRO) ने रोहतांग दर्रा बहाल कर दिया है।
हिमाचल में मनाली व लाहौल घूमने के इच्छुक और बर्फ देखने के शौकीन लोग बेसब्री से रोहतांग दर्रा बहाल होने का इंतजार कर रहे थे। ऐसे लोगों के लिए राहत भरी खबर है। सीमा सड़क संगठन (BRO) ने रोहतांग दर्रा बहाल कर दिया है। बुधवार देर रात तक सड़क के दोनों छोर को एक-दूसरे से मिला दिया गया है।
जाहिर है कि जल्द रोहतांग दर्रा से वाहनों की आवाजाही शुरू होगी। 13050 फीट ऊंचाई पर रोहतांग दर्रा लगभग सात महीने बाद बहाल होने जा रहा है। बताया जा रहा है कि इस बार मई महीने में भी रोहतांग में कई बार बर्फ गिरी है। इस वजह से रोहतांग दर्रा बहाल करने में देरी हुई।
अब सड़क को टू लेन यानी चौड़ा किया जाएगा और गाड़ियों की क्रॉसिंग व पार्किंग की व्यवस्था की जा रही है। BRO ने दर्रा को बहाल करने के लिए मनाली और लाहौल के कोकसर की ओर से बर्फ हटाने का काम शुरू किया था।
बर्फ के पहाड़ों के बीच से गुजरते हैं वाहन
बेशक लाहौल जाने के लिए अब लोग अटल टनल का इस्तेमाल करते हैं, लेकिन रोहतांग दर्रा से सफर का अपना ही मजा है। सड़क के दोनों ओर 10 से 15 फीट ऊंचे बर्फ के पहाड़ों के बीच से बस व वाहन गुजरते हैं। इसलिए खासकर पर्यटक रोहतांग दर्रा खुलने का बेसब्री से इंतजार कर रहे थे।
